Марвин Гей
Марвин Гей (; 1939 – 1984) е американски музикант, изпълнител на песни в разни стилове (соул, R&B), автор на текстове към песни, аранжор, инструменталист (пианист, органист, барабанист) и музикален продуцент.

Става световноизвестен през 1960-те и 1970-те години като музикант от лейбъла „Мотаун“. Нареждан е сред най-добрите певци на своето време.

Кратка биография 
Започва кариерата си в „Мотаун“ през 1960 г. и скоро става първа цигулка сред певците в лейбъла. Записва много хитове през 1960-те години, сред които „Stubborn Kind of Fellow“, „How Sweet It Is (To Be Loved By You)“ и „I Heard It Through the Grapevine“, както и няколко много успешни дуета с Тами Теръл като „Ain't No Mountain High Enough“ и „You're All I Need to Get By“.

Гей и Стиви Уондър имат сериозен принос за борбата с автоматизираното производство на хитове в „Мотаун“, като тогава звукозаписният процес общо взето държал изпълнители, текстописци и продуценти разделени. Гей кара „Мотаун“ да издаде през 1971 г. албума му „What's Going On“, който се оказва много успешен. Следващите музикални звукозаписни изяви доказват, че Гей е способен да пише текстове към своите песни и дори сам да записва песните си, без помощта на „Мотаун“. Това постижение отваря нови врати за реализация на независими музиканти като Лутер Вандрос и Бейбифейс.

През 70-те години Гей записва няколко забележителни албума, сред които „Let's Get It On“ и „I Want You“, тогава се появяват и хитовете му в соул музиката като „Let's Get It On“, „Got to Give It Up“ и „Sexual Healing“. На 1 април 1984 г., ден преди да навърши 45, забележителният музикант, соул и арендби певец, автор на текстове, аранжор и продуцент е застрелян от баща си. Трагедията става в дома им в Лос Анджелис след жестока кавга между двамата.

Дискография

Бележки 

Афроамерикански музиканти
Американски ритъм енд блус музиканти
Соул музиканти
Американски барабанисти
Американски пианисти
Американски органисти
Певци с вокален диапазон от 4 октави
Американски ритъм енд блус певци
Американски композитори
Филмови композитори
Американски музикални продуценти
Носители на Грами за цялостно творчество
Изпълнители на Кълъмбия Рекърдс
Защитници на граждански права на афроамериканците
Родени във Вашингтон (ОК)
Починали в Лос Анджелис